קרב מערת הרוחות

קרב מערת הרוחות היה אחד הקרבות המפורסמים ביותר בקרב יצורי הקסם. מטרת הקרב היתה להביס את בוגוס, אחד מיצורי הקסם החזקים ביותר, ותוכנן לפרטי פרטים ימים שלמים. הקרב התרחש בתקופה בה ארץ קסם עוד לא הייתה קיימת וכולם חיו בעולם בני האדם.

רקע
באותה תקופה הייתה בעולם בני האדם חבורה של בריונים שהונהגה על ידי בוגוס והורכבה גם מיצורים כמו גובלדגים, חדנפים, צונים וברינים, שהיו בוזזים, שודדים, הורסים וגונבים וכל מקום אליו הגיעו היה נחרב.

המצב הזה נמשך שנים, ובני האדם והיצורים הקוסמים השלימו עם כך, מפחדים להתעסק עם החבורה של בוגוס, שנהגה גם להתעלל ולהכות את בני האדם והיצורים. הם פגעו למשל בפרנציס גו השלישי, שתקפו אותו שני צונים מהחבורה. הם תלשו וקרעו אוסף הכתבים ההיסטורי שלו, שניסה להגן עליו, והטיחו אותו באדמה תוך כדי שהם חבטו בו במקל גדול עד שאיבד את ההכרה. עדיין נותרה לו צלקת בחיבור שבין גולגולת הראש לעורף.

יצורי הקסם ערכו ישיבות רבות שדנו בבוגוס וחבורתו ואף על פי שהיו כאלו שרצו לפעול, רוב היצורים פחדו מדי מכדי לעשות משהו, או טענו שיצורי הקסם לא אמורים להתערב. אחד היצורים שהחזיקו בדעה זו היה פרנציס שטען שכל יצור צריך לדאוג לעצמו. גם הפיות, שרק במקרים נדירים מוכנות לצאת למלחמה, היו נגד. כך במשך זמן רב לא ידעו בני האדם והיצורים איך להתמודד עם בוגוס והכנופיה, וחיו בפחד תמידי.

יום אחד הגיע אל קמליה חדנף פצוע שברח מהכנופיה וביקש ממנה מחסה. הוא נכשל כמה פעמים בביצוע המשימות שניתנו לו ולכן חשש לחייו מבוגוס והכנופיה. בתמורה להגנה והטיפול שנתנה לו קמליה, הוא סיפר לה את תוכניותו של בוגוס איך להשתלט על העולם. לבוגוס יש יכולת לשלוט במחשבות בני האדם כול עוד הם שותים את דמו, ולכן הוא תכנן להרעיל את כל בארות המים. התכנית הייתה שחבורתו תשאב ממנו כמה שיותר דם שאפשר מבלי להרוג אותו, ובזמן שבוגוס יתאושש מאובדן הדם החבורה תעבור בכל באר ותשפוך לתוכה כוס מדמו של בוגוס.

קמליה כינסה מיד אסיפה שבה נכחו כל הפיות וחלק נכבד מהגמדונים, סוסי הפלא, ושאר היצורים הקסומים. כולם הסכימו שבוגוס מהווה סכנה ממשית לבני האדם וליצורי הקסם ושהגיע הזמן לפעול נגדו. במשך שלושה ימים הם תכננו תוכנית משלהם, בה ינצלו את חולשתו של בוגוס לאחר שאיבת הדם כדי לתקוף ולהגן על העולם.

המערה
מערת הרוחות היא מערה מיוחדת עם פתחים קטנים ועגולים, כמו חלונות. מהפתחים האלו חודרת כמעט בכל ימות השנה רוח חזקה שיוצרת קולות וצלילים מעניינים. קצת כמו להקשיב לקולות של צדף כשהוא מוצמד לאוזן.

הקרב
ביום הקרב הסתתרו כל הלוחמים מאחורי עצים במרחק מהמערה. כל הזמן נכנסו ויצאו חדנפים וצונים מהמערה עם שמיכות ומזון בשביל בוגוס, שהיה אמור להישאר שם ולאגור כוחות. הברינים היו אחראים על הרכבת המריצות, שהיו צפויות לשאת את עשרות דליי הדם, עם שש ידיהיהם. הגובלדגים עמדו ושמרו שאף אחד לא יתקרב.

הלוחמים חיכו עד שיסיימו למלא את הדליים בדם ויתחילו להעמיס אותם על המריצות. ואכן, כשהחלה מלאכת ההעמסה, הפיות שלחו אל השמיים שלושה כוכבים שסימנו את התחלת הקרב. כולם הסתערו אל עבר הכנופיה של בוגוס, מפחדים ונרגשים. בין הלוחמים היה גם פרנציס גו השלישי, שפיקד על עשרות גמדונים..

המתקפה החלה עם התעופפות הפיות וסוסי הפלא באוויר, והסתערות הגמדונים, שתפקידם היה למשוך את תשומת ליבם של החבורה של בוגוס, ולתת לשאר הלוחמים זמן לשפוך את דליי הדם כדי שלא יעשה בהם שימוש. הגובלדגים בעטו ונשכו את הגמדונים עד זוב דם, בזמן שהפיות מלמעלה פזרו אבקת קסם וניסו לשתק כמה שיותר ברינים וצונים, עד שכל היער נצנץ מהאבקה הזוהרת. הסוסים המכונפים בעטו את החדנפים אל הקרקע כדי שלא יוכלו לתקוף מהאוויר. הלוחמים הצליחו לשפוך את דליי הדם עד שהזכר היחיד להם הייתה האדמה האדומה, שהרי לתוכה חלחל הדם עד שנספג.

הקרב נמשך שעות רבות ובסופו הייתה דממה. הכנופיה של בוגוס הייתה שרועה על האדמה וגם חלק מהכוחות הלוחמים של היצורים הקסומים, היו שכובים מתים. בזמן שהפיות ושאר הלוחמים פינו וטיפלו בפצועיהם, בוגוס יצא מהמערה, רועד וחיוור. כל הלוחמים קפאו בבהלה, וקמליה מיהרה להתעמת איתו, אך לפני שהספיקה להשלים את המשפט- בוגוס התמוטט.

סופו של הקרב היה הקלה עצומה לכולם, כי זה היה סופו של עידן הטרור של בוגוס. הלוחמים התפזרו, הפיות ריפאו את הפצועים, ותוך כמה שבועות נשכחה בוגוס וכנופייתו.

מידע אקראי

 * זהו הקרב היחיד הידוע שהיה לפיות